MICRO รูด 8% นักลงทุนผิดหวังกำไร Q2 หด 63%
MICRO รูด 8% นักลงทุนเทขาย หลังผิดหวังกำไร Q2 หด 63% เหลือ 18.72 ลบ. เหตุจากค่าใช้จ่ายพุ่ง-ตั้งสำรองเพิ่ม
MICRO รูด 8% นักลงทุนเทขาย หลังผิดหวังกำไร Q2 หด 63% เหลือ 18.72 ลบ. เหตุจากค่าใช้จ่ายพุ่ง-ตั้งสำรองเพิ่ม
9 ส.ค. 2565

ผู้สื่อข่าวรายงานว่า วันนี้ (9 ส.ค.65) ราคาหุ้น บริษัท ไมโครลิสซิ่ง จำกัด (มหาชน) หรือ MICRO ณ เวลา 10:15 น. อยู่ที่ระดับ 5.05 บาท ลดลง 0.45 บาท หรือ 8.18% สูงสุดที่ระดับ 5.15 บาท ต่ำสุดที่ระดับ 4.90 บาท ด้วยมูลค่าการซื้อขาย 12.92ล้านบาท

โดยราคาหุ้น MICRO ที่ปรับตัวลดลงนั้นคาดจะมาจากการที่นักลงทุนเทขายหลังผิดหวังผลประกอบการไตรมาส 2 ที่มีกำไรสุทธิลดลง ซึ่งบริษัทรายงานผลประกอบการงวดไตรมาส 2 มีกำไรอยู่ที่ 18.72 ล้านบาท ลดลง 62.58% จากงวดเดียวกันของปีก่อน ที่มีกำไร 50.04 ล้านบาท

สำหรับกำไรที่ลดลงเนื่องมาจากบริษัทมีค่าใช้จ่ายในการดำเนินงานอยู่ที่ 153.38 ล้านบาท เพิ่มขึ้น 69.27 ล้านบาทจากงวดเดียวกันของปีก่อน หรือเพิ่มขึ้น 82.35% โดยค่าใช้จ่ายในการขายและบริการเพิ่มขึ้น และการตั้งผลขาดทุนด้านเครดิตที่คาดว่าจะเกิดขึ้นเพิ่มขึ้น